إيثيمون (ب لّاتينية Ithemon) هوّا قائد ؤ محارب ؤ بطل أمازيغي من قبيلة لأوطولول لي كانت ف لجانوب د لمغريب ف لعصور لقديمة، ؤ كانت شادة حتال جيهت سالا كولونيا فين كاينين دابا رّباط ؤ سلا. إيثيمون معروف من پاصاج ف سورس تاريخية وحدة هيا كتاب پونيكا ديال لمؤرخ رّوماني سيليوس إيطاليكوس، لي دكر فيها بلي إيثيمون شارك ف لحرب لبونيقية تّانية معا قرطاج ضد روما. إيثيمون كان تلقا ضربة قتّالة ف وحدة من لمعارك، ولاكين قبل مايطيح قتل لقاتل ديالو ب رمح، ؤ طاحو بجوج ف لرض د لمعركة. .. لايوينوس ماطفّروش حسن من لوخرين، وخا ماكانتش عندو نفس زّعامة؛ حيت مازعمش يتواجه معا هانيباعل، ختار باش يتقاتل معا إيثيمون، لي كان واحد من لقياد ديال لأوطولول، كا منافس مناسب ليه. من بعدما شل لحاراكة ديالو ؤ كان علاين يسالي معاه، جاه رمح تقيل [من طاراف إيثيمون؟] ب قوة كبيرة ف ضلوعو، ؤ طاح فوق لعدو ديالو سيليوس إيطاليكوس، پونيكا، لكتاب 5 سطورا 544 - 550 سيليوس إيطاليكوس. پونيكا، لكتاب 5 سطورا 544 - 550 (باللاتينية). سيليوس إيطاليكوس، تيبيريوس كاتيوس، دجيمس داف (1927).